Gerilja-aiandus
Gerilja-aiandus (ka sissiaiandus) on taimede kasvatamine maa-alal, kus aednikul pole seaduslikku õigust aiatöödega tegeleda. Maatükk võib olla hüljatud krunt, eramaa, kohaliku omavalitsuse maa, majakatus, räämas ehitusplats, jäätmaa, parkimisala vm. Selle aiandusliigiga tegelevate inimeste motiivid on erinevad: ühed soovivad oma krundi piire lihtsalt laiendada, teiste eesmärgiks võib olla aktivism või protest. Gerilja-aedadest võivad kujuneda kogukonnaaiad.